पाटीदार नेता ने कहा, ‘सूरत, अहमदाबाद और राजकोट के अंदर बीजेपी की जीत आश्चर्य पैदा कर रही है। बीजेपी ने जान बूझकर यह आंकड़ा रखा है ताकि कोई ईवीएम पर शक नहीं कर सके।’ अपना आंदोलन जारी रखने की बात कहते हुए हार्दिक ने कहा, ‘हमारा आंदोलन जारी रहेगा। आंदोलन हमारे स्वार्थ के लिए नहीं था। मैं एक आंदोलनकारी हूं। मैंने बीजेपी के खिलाफ काम किया। हम लड़ेंगे। अभी मैं 23 साल का हूं और अपने राजनीतिक भविष्य की बात आगे करेंगे। मुझे जो पाना था पा लिया, जो खोना था को दिया। संघर्ष वाली लड़ाई जारी रखूंगा।’